21.09.2022

Kære deltager til DACLC konference 5.oktober 2022

Du får denne mail, fordi at der er sket en ændring i vores konference.
Vi (bestyrelsen) glæder os fortsat, til vores konference og vi synes at programmet er både interessant og lærerigt.

Vi har dog netop fået besked fra IBLCE om, at de CERPS som vi har ansøgt om, ikke er gået igennem. Helt uventet, og på grund af en ny bestemmelse fra IBLCE, kan Amy Browns oplæg ikke længere give CERPS - hverken for os, eller nogen andre der måtte have hyret hende til oplæg. IBLCE international fastholder, at Amy Brown på et tidspunkt har haft conflicts of interest - Amy Brown afviser imidlertid at dette er tilfældet.
Det er naturligvis noget, som vi i bestyrelsen er meget chokerede over, og vi har sendt vores protest til IBLCE, samt rådfører os med ELACTA.

Som det ser ud lige nu, står vores konferencen d. 5.oktober derfor til at give deltagere 1(L) CERP.

Efter bestyrelsesmøde har vi besluttet at fastholde vores konference. Vi ved, at der er nogle deltagere, hvor hvem det er afgørende at optjene CERPS ved konferencer. Ønsker du ikke at deltage i konferencen, skal du afmelde dig ved at skrive til info@daclc.dk med besked herom senest d.26/9 kl 20, så refunderer vi dig konferencens pris.

Vi er naturligvis kede af denne situation, og vi kommer også til at tale om de udfordringer, som det kan medføre for IBCLC'ere og for os som organisation til selve konferencen.

Venlige hilsner

Bestyrelsen i DACLC